Különleges körhíd kerül Koppenhágába - HG.HU
Japán építésznő dirigálja a következő velencei biennálét
By Kovács Dániel 2009. november 12. 13:20
Szokatlan szerkezettel gazdagítja a dán fővárost egy neves izlandi képzőművész. Ólafur Éliasson, aki tavaly vízeséseket épített New York-ban, Koppenhágában a hidak megszokott képét értelmezi át: építménye nem a szokásos, gyors átkelésre buzdít, hanem kedélyesen kikerekedő formájával, barátságos, sátorszerű tartószerkezetével újszerű térélményt teremt. <br/>
Szokatlan szerkezettel gazdagítja a dán fővárost egy neves izlandi képzőművész. Ólafur Éliasson, aki tavaly vízeséseket épített New York-ban, Koppenhágában a hidak megszokott képét értelmezi át: építménye nem a szokásos, gyors átkelésre buzdít, hanem kedélyesen kikerekedő formájával, barátságos, sátorszerű tartószerkezetével újszerű térélményt teremt.
A 2012-re elkészülő, 34 millió dán koronába kerülő híd mindössze 32 méter hosszú lesz, és a koppenhágai Christianshavns Kanal két oldalát köti majd össze, nem messze a nemrég elkészült új Nemzeti Könyvtártól. A forma megtervezésénél a környék kikötői múltjából indultak ki: a hídtest kör alakú, agymáshoz kapcsolódó platformokból áll majd, amelyeket árbocszerű oszlopok merevítenek. Ezekre a formákra utal a név is: Cirkelbroen, azaz „Körhíd”.
A szokásosnál jóval nagyobb alapterület lehetőséget nyújt arra, hogy a struktúrát ne csak egyszerű átkelőként, hanem köztérként használják. A pallók alatt a kisebb motorcsónakok átférnek; a nagyobb hajók átengedésére a híd középső szekciója felnyitható lesz. Különleges szerkezete egyszersmind köztéri műalkotásként is jelentőssé teszi a Cirkelbroent.
Az építmény a városlakók életkörülményeinek javításával foglalatoskodó Nordea Alapítvány ajándéka lesz Koppenhágának; a szervezet székháza szintén itt található, a közelben. Az alapítvány elnöke, Mogens Hugo „a legjelentősebb dán képzőművészként” hivatkozott a tervezőre, a koppenhágai születésű, jelenleg Berlinben élő Éliassonra. A képzőművész, aki egyben a berlini Universität der Künste professzora és egy ottani intézet létrehozója is, 2008-ban az 50. helyezett volt a világ legbefolyásosabb képzőművészeinek listáján. 2007-ben egy norvég irodával közösen ő tervezte a londoni Serpentine-pavilont; és az ő tervei alapján épül a sanghaji EXPO dán csarnoka is; a legnagyobb sajtóvisszhangot azonban tavaly, a New York-ba telepített ideiglenes felhőkarcolókkal váltotta ki. A Louis Vuitton megbízásából készített installációjának köszönhetően 2006-ban Budapesten is látható volt munkája, az Operaház melletti üzlet kirakatában.
építészet, koppenhága, híd, dánia, dán építészet, olafur eliasson
Brit a száz legbefolyásosabb művész listájának…
Két ház az elmúlásnak
Ólafur Éliasson: A koppenhágai Cirkelbroen terve
/upload/images/photos/000/034/266/koppenhaga_hid_120130602-27858-2ylzbt.thumb.jpg?1370137452
/upload/images/photos/000/034/267/koppenhaga_hid_220130602-27858-1pfd3xd.thumb.jpg?1370137454
/upload/images/photos/000/034/268/koppenhaga_hid_320130602-27858-1w258cq.thumb.jpg?1370137457